钦定古今图书集成/明伦汇编/氏族典/第448卷 > 《廖用贤尚友录》 > 沈文季
## 钦定古今图书集成/明伦汇编/氏族典/第448卷 > 《廖用贤尚友录》 > 沈文季

按《南齐书沈文季传》：“文季字伯达，吴兴武康人。父庆
之，宋司空，为景和所杀，收捕诸子，文季挥刀驰马去，
收者不敢追。明帝立，起为宁朔将军，迁太子右卫率。
元徽初，领后军将军，转秘书监，出为吴兴太守。齐国
初建，为侍中。永明三年，进号平东将军。四年，迁会稽
太守。延兴元年，迁尚书右仆射。明帝即位，加领太子”
詹事。文季见世方昏乱，托以老疾，不豫朝机。后同徐
孝嗣被害。中兴元年，谥“忠宪。”